Seri di Karibe
Seri di Karibe (na spaño: Serie del Caribe, na ingles: Caribbean Series) ta un torneo internashonal di beisbòl ku ta tuma lugá anualmente entre e kampeonnan di e liganan afiliá na e Konfederashon di Beisbòl Profeshonal di Karibe: Mexico, Puerto Rico, Republika Dominikano i Venezuela komo miembro i Colombia, Cuba, Panama i Kòrsou komo tim invitá. Kada uno di e timnan por wòrdu reforsá ku e mihor hungadónan for di e restu di e ekiponan den nan liga nashonal. 

Seri di Karibe ta e torneo riba e nivel mas altu den Latino-Amerika. E promé torneo a tuma lugá na febrüari 1949 na Havana, Cuba ku partisipashon di kuater pais. Entre 1961 i 1969 no tabatin torneo. Cuba no a partisipa na e evento entre 1961 te 2014. E pais anfitrion i e lokalidat di e weganan ta rotativo entre e partisipantenan. 

Na mei 2022 a keda anunsiá ku Kòrsou lo partisipa pa promé biaha na Seri di Karibe 2023 na Venezuela.

Medaya segun pais (1949-2023) 

Beisbòl